b'\n_START_ARTICLE_\nTurbopropelerski motor\n_START_PARAGRAPH_\nTurbopropelerski motor je tip turbinskega letalskega motorja  Turbina poganja propeler preko reduktorja. Okrog 10\xc2\xa0% celotne mo\xc4\x8di motorja se pojavi v obliki kineti\xc4\x8dne energije izpu\xc5\xa1nih plinov - reakcije, kot pri reaktivnem motorju, vendar turboprop ne velja za reaktivni motor. Propeler se po navadi vrti pri konstantni vrtilni hitrosti, pri ve\xc4\x8djih mo\xc4\x8deh pa se pove\xc4\x8da njegov vpadni kot._NEWLINE_Turboprope po navadi uporabljajo za pogon manj\xc5\xa1ih regionalnih letal s potovalno hitrostjo okrog 500-600 km/h. So pa izjeme, ki dosegajo tudi 900 km/h (potni\xc5\xa1ki Tupoljev Tu-114) in vzletno te\xc5\xbeo \xc4\x8dez 200 ton (Antonov An-22). Airbusovega voja\xc5\xa1kega transporterja A400M poganjajo \xc5\xa1tirje turbopropi Europrop TP400.'